Document ID: 32006R0971

REGOLAMENT TAL-KUMMISSJONI (KE) Nru 971/2006
tad-29 ta' Ġunju 2006
li jemenda r-Regolament (KE) Nru 2375/2002 li jiftaħ u jipprovdi għall-amministrazzjoni ta' kwoti tariffarji Komunitarji għal qamħ komuni ta' kwalità differenti minn dik superjuri oriġinanti minn pajjiżi terzi
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 1784/2003 tad-29 ta' Settembru 2003 dwar l-organizzazzjoni komuni tas-suq fiċ-ċereali (1), u partikolarment l-Artikolu 12(1) tiegħu,
billi:
(1)
Il-ftehim f’forma ta’ skambju ta’ ittri bejn il-Komunità Ewropew u l-Istati Uniti tal-Amerika bis-saħħa tal-Artikolu XXIV, paragrafu 6, u l-Artikolu XXVIII ta-Ftehim Ġenerali dwar it-Tariffi u l-Kummerċ (GATT) tal-1994 (2), approvat mid-Deċiżjoni 2006/333/KE tal-Kunsill (3), jipprovdi b’mod partikolari għal żieda fil-kwantitajiet ta’ qamħ komuni li jkunu soġġetti għal kwota tarrifarja.
(2)
Ir-Regolament tal-Kummissjoni (KE) Nru 2375/2002 tal-Kummissjoni (4) fetaħ kwota tariffarja Komunitarja għall-qamħ komuni ta' kwalità differenti minn dik superjuri. Jeħtieġ li jiġi implimentat il-ftehim approvat mid-Deċiżjoni 2006/333/KE biż-żieda ta’ 6 787 tunnellata tal-kwantitajiet koperti mis-subkwota III għall-pajjiżi terzi għajr l-Istati Uniti u l-Kanada.
(3)
Għall-finijiet ta’ ċarezza, jeħtieġ li jiġi preċiżat li t-talbiet għal-liċenzji tal-importazzjoni għandhom jitressqu sa mhux aktar tard minn nhar ta’ Tnejn, iżda jistgħu jitressqu qabel ukoll
(4)
Jeħtieġ għalhekk li r-Regolament (KE) Nru 2375/2002 jiġi emendat skont dan.
(5)
Billi l-ftehim approvat mid-Deċiżjoni 2006/333/KE jipprovdi għal implimentazzjoni għall-1 ta’ Lulju 2006, jeħtieġ li d-dħul fis-seħħ ta’ dan ir-regolament jiġi previst għall-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
(6)
Il-miżuri pprovduti f'dan ir-Regolament jikkonformaw mal-opinjoni tal-Kumitat għall-Ġestjoni taċ-Ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2375/2002 hu emendat kif ġej:
1)
Fl-Artikolu 2, il-paragrafu 1 jinbidel bit-test li ġej:
“1. Kwota tariffarja ta’ 2 988 387 tunnellata ta’ qamħ komuni tal-kodiċi 1001 90 99, ta’ kwalità differenti minn dik superjuri, hija miftuħa”
2)
L-Artikolu 3 huwa emendat kif ġej:
a)
Il-paragrafu 1 huwa sostitwit bit-test li ġej:
“1. Il-kwota tariffarja tal-importazzjoni globali għandha tinqasam fi tliet sub-kwoti:
-
subkwota I (numru tas-serje 09.4123): 572 000 tunnellata għall-Istati Uniti,
-
subkwota II (numru tas-serje 09.4124): 38 000 tunnellata għall-Kanada;
-
subkwota III (numru tas-serje 09.4125): 2 378 387 tunnellata għall-pajjiżi terzi l-oħra.”
b)
Il-paragrafu 3 huwa sostitwit bit-test li ġej:
“3. Is-subkwota III għandha tinqasam f'erba' porzjonijiet għal bkull kwart tas-sena, għall-perjodi u l-kwantitajiet li ġejjin:
a)
porzjon Nru 1: mill-1 ta' Jannar sal-31 Marzu - 594 597 tunnellata;
b)
porzjon Nru 2: mill-1 ta' April sat-30 ta’ Ġunju - 594 597 tunnellata;
c)
porzjon Nru 3: mill-1 ta' Lulju sat-30 ta’ Settembru - 594 597 tunnellata;
d)
porzjon Nru 4: mill-1 ta' Ottubru sal-31 ta’ Diċmebru - 594 596 tunnellata;
Għas-sena 2006, il-porzjon Nru 3 huwa ta’ 597 991 tunnellata.”
3)
L-Artikolu 5 huwa emendat kif ġej:
a)
Fil-paragrafu 1, l-ewwel sentenza hi ssostitwita bit-test li ġej:
“1. L-applikazzjonijiet ghal-liċenzji għall-importazzjoni għandhom jitressqu għand l-awtoritajiet kompetenti tal-Istati Membri kull ġimgħa, sa mhux aktar tard minn nhar it-Tnejn sa fis-13.00 (ħin ta' Brussell).”
b)
Fil-paragrafu 2, l-ewwel frażi hi ssostitwita bit-test li ġej:
“Sa mhux aktar tard mis-18.00 ħin ta' Brussell fil-ġurnata meta jitressqu l-applikazzjonijiet għal-liċenzji, l-awtoritajiet kompetenti għandhom jgħaddu lill-Kummissjoni permezz ta' fax, notifika skont il-mudell anness ma' dan id-dokument, u l-kwantità totali li toħroġ mis-somma tal-kwantitajiet kollha indikati fl-applikazzjonijiet għal-liċenzji għall-importazzjoni.”
c)
Il-paragrafu 3 huwa sostitwit b'dan li ġej:
“3. Jekk it-total tal-kwantitajiet allokati mill-bidu tal-perjodu u l-kwantitajiet imsemmija fil-paragrafu 2 jaqbżu s-subkwota relevanti għall-perjodu konċernat, il-Kummissjoni għandha tiffissa, sa mhux aktar tard mit-tielet jum ta’ xogħol wara li jitressqu l-applikazzjonijiet, koeffiċjenti ta' tnaqqis wieħed li għandu jiġi applikat għall-kwantitajiet mitluba.”
d)
Fil-paragrafu 4, l-ewwel sentenza hi ssostitwita bit-test li ġej:
“Wara applikazzjoni eventwali tal-koeffiċjenti ta’ attribuzzjoni ffissati skont il-paragrafu 3, l-awtoritajiet kompetenti tal-Istati Membri għandhom, fir-raba' jum ta’ xogħol ta’ wara l-aħħar jum għat-tressiq tat-talbiet, iċ-ċertifikati tal-importazzjoni li jikkorrispondu għat-talbiet ikkomunikati lill-Kummissjoni skont il-paragrafu 2.”
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
Għandu japplika mill-1 ta' Lulju 2006.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, 29 ta' Ġunju 2006.

Labels: 3
17
5